CELEX: 62008FO0094
Language: sk
Date: 2009-10-29 00:00:00
Title: Uznesenie Súdu pre verejnú službu (prvá komora) z 29. októbra 2009.#Luigi Marcuccio proti Európskej komisii.#Vec F-94/08.

UZNESENIE SÚDU PRE VEREJNÚ SLUŽBU (prvá komora)
      z 29. októbra 2009
      Vec F‑94/08
      Luigi Marcuccio
      proti
      Komisii Európskych spoločenstiev
      „Verejná služba – Úradníci – Vykonanie rozsudku – Náhrada trov konania – Zámer administratívy vykonať zrážky z podpory v invalidite úradníka – Neexistencia aktu spôsobujúceho ujmu – Žaloba o náhradu škody – Zjavná neprípustnosť“
      Predmet: Žaloba podaná podľa článkov 236 ES a 152 AE, ktorou L. Marcuccio v podstate navrhuje zrušenie oznámenia Komisie z 28. marca
         2008, ktorým ho informovala o svojom zámere vykonať zrážky z jeho podpory v invalidite na účely dosiahnuť zaplatenie trov
         konania vynaložených v predchádzajúcom konaní
      
      Rozhodnutie: Žaloba sa zamieta ako zjavne neprípustná. Žalobca je povinný nahradiť trovy konania.
      
      Abstrakt
      Úradníci – Žaloba – Akt spôsobujúci ujmu – Pojem – Oznámenie administratívy informujúce dotknutú osobu o svojom zámere vykonať
            zrážky z jej podpory v invalidite – Vylúčenie
      (Služobný poriadok úradníkov, články 90 a 91)
      Oznámenie administratívy informujúce úradníka o svojom zámere vykonať zrážky z jeho podpory v invalidite v prípade, ak sa
         neobráti na súd Spoločenstva s návrhom na určenie výšky trov konania, ktorých náhrada mu bola uložená v rámci predchádzajúcej
         veci, nie je definitívnym zaujatím stanoviska administratívy a nemožno ho považovať za akt, ktorým sú priamo a bezprostredne
         dotknuté jeho záujmy tým, že podstatným spôsobom menia jeho právne postavenie.
      
      (pozri body 21 a 24)